Jabarkan Khamötö dödö Luther dari Siŵa wulu a lima dalil Luther dalam bahasa nias

jmpl|Gambara Luther mamasa 95 Tesis ba mbawandruhö gosali Wittenburg pada 1517, nihaogö Ferdinand Pauwels.95 Tesis lasura sitobali bagia ni fabu'asaini ba zi sambua nahia ndra sagatua-tua (akademik resmi), heŵa'ae lö lohe-lohe saro wa fabu'asa da'ö no irai alua ba zi lalö. Ba gotalua högö moroi ba 95 Tesis, Luther mamalua fa'owulo, ikaoni ndra sangila amakhoita ma si so ba zekola-zekola salaŵa si so bakha ba mbanua da'ö simanö göi naso zomasi moroi baero. Mamalua fabu'asa simane da'ö, sambua fa'atöra ni'okhögö Luther moroi ba niha bö'ö, me ya'ia samösa Doktor si tola mamalua fa'owulo ba wamaigi ma ba wangalui sambua sedöna lasura. Luther ihaogö 20 set moroi ba zi 95 Tesis ni fabu'aisi ba Wittenberg ba ndröfi gotalua zi 1516 faoma 1521. Andreas Karlstadt no irai isura sambua set tesis sifagölö moroi ba da'ö, me baŵa si öfa 1517 (April 1517), ba  tesis-nia abölö atarö moroi ba teologis tesis Luther. Ia fasa ba högö mbawandruhö gosali gangowuloa niha satulö, simane Luther ba zi 95 Tesis. Karlstadt I fasa tesisnia ba ginötö relikui-relikui gosali teforoma'ö, ba da'a lafaigi hulö sambua so aukhuni salua, ma asese laŵa'ö samara'i horö. Simanö göi Luther ifasa 95 Tesis ba zibongi ba ngaluo wanörö tödö ngaluo sebua niha samati ma ba li Indonesia Hari Raya Semua Orang Kudus, inötö si sökhi sibai ba wangoroma'ö ndra niha samati ba gosali.

Tesis-tesis Luther la'odödögö ba wamörötaigö sambua amatunöwa ba wame'e fandrafe ba gotalua zangila amakhoita, tenga ba wangoroma'ö ba niha sato, hiza, hulö na oroma ma'ifu wa Luther so khönia wangera-ngera simane sama'ele'ö soguna ba niha sato. Ba ginötö da'ö, no ibörötaigö I'oguna'ö döi "Luther" ba itaria ifake döi "Eleutherius", Li Yunani ba wa "bebas", ba tenga "Luder". Da'a hulö na möi fangefasi ya'ia moroi ba wamahaö teologi skolastik si no irai ilaŵa ba ginötö si no numalö ba ndröfi. Luther aefa da'ö lö omasi ia na 95 Tesis safazaewe ma lafazawili mi sa ba niha sato. Söndra Elizabeth Eisenstein wanguma'ö wa fa'atokea Luther ha aka-aka, ba Hans Hillerbrand manahö dödö ia khö Luther wa no fa'onekhenia ena'ö so wabu'asa sebua ba gotalua niha sanema tesis da'ö khö Luther.  Ba zi ha'uga kali Luther I'oguna'ö ngawalö zifakhai ba zi no ifa'anö ba zi 95 Tesis same'e khönia falötaha-taha ba wame'e söndra ba wa'aboto ba dödö niha bö'ö ba khö Zo'aya, ba tenga ha da'ö, irugi göi gosali. Börö ba wanura sambua tesis ba zisambua wa'owulo ba wabu'asa (perdebatan) wa hadia zi no isura tenga sambua fa'aro dödö ba khö niha sato wa da'ö wangera-ngerania, Luther tola manö fabu'a ia wa hasambalö I gogohe fefu zi no so ba 95 Tesis.

Famazaewe ba famatumbu'ö (Penyebaran dan penerbitan)

Ba zi 31 Oktober 1517, Luther mama'ohe'ö sura ia khö Uskup Agung Mainz, Albertus moroi Brandenburg; famaha zura horö ma indulgensi meluo da'ö barö wamatörö Albertus. Ba zura andrö, ifatunö wa no oya zalua ba wetaro zangurusi osali, börö huhuo sebua si fakhai ba wamawa zura wangefa horö (indulgensi) surania khö Uskup Agung. Hulö na ifaedogö, wa Albertus lö irasoi wa hadia nifa'emania ba huhuo sebuania ba gosali wa no barö wohörögö Luther, ba hiza Ifatunö wa no oya wa'elungu ba nono mbanua Lowalangi, solohe niha aröu moroi ba duria somuso dödö (injil) ba fama'ema huhuo sebua sifakhai ba wamawa sura wangefa horö, möi fangobou döi Albertus. Luther lö fatuwu khönia nifotöi zura wangefa horö ma tanöbö'önia börö me lö göi irai fakhai ia ma fönania lafa'ema huhuo sebua andrö. Ma na'i Luther ifatunö ba niha sato wa tenga börö zura andrö wa tola aefa niha ba huku horö. Ba zisambua zinura onönöta, isura Luther wa Albertus tola ibaso tesis-tesis si no ifaogö bakha ba zurania khö Albertus, ena'ö Albertus tola i'ila wamahaö si sala sifakhai he göi ba wandrita tanöbö'ö sama'ema huhuo sebua sanandrösa sura fangefa horö.

jmpl|upright=1.3|kiri|Ni gambaraini me abad si feleziŵa nigambaraini Julius Hübner da'a zimöi famahöhöngö turia 95 Tesis Luther föna gangowuloa niha sato. Sindruhunia, famaehagö tesis sitobali fabu'asa no sambua sasese tefalua tenga sawena.

No sambua nitema niha meluo da'ö ba zifasui sanema tesis Luther irugi penerbit universitas ni faehagö nahia-nahia niha sato. Lö hadöi he ha sambua manö zi no la sali 95 Tesis  andrö moroi Wittenberg si no mozago ya'ia ofeta ma'ökhö, ba hiza da'ö zimöi fa'atokea niha börö me Luther lö sangila ya'ia niha, ma laŵa'ö ia tenga niha sitehöngö, ba eluaha sindruhu lö latema niha ma lö la akui. Ba Wittenberg, statuta-statuta universitas mame'e sitobali dane-dane ena'ö tesis-tesis Luther lafasa ero högö mbawandruhö gosali ba mbanua ba da'ö, ba hiza Philip Melanchthon, si'oföna sibai sanötoi wamasa 95 Tesis, ha ba wanötöi högö mbawandruhö gosali fefu niha samati. Melanchthon göi manguma'ö wa Luther no ifasa 95 Tesis me 31 mbaŵa si fulu, ba hiza fanguma'önia andrö hulö na fabö'ö moroi ba wama'ema Luther sifakhai ba wa'emania fangombakha andrö,  ba Luther ifa'ema wa fefu ngawalö kabaratania, no ifa'ema molo'ö si no to'ölö  lafalua niha bö'ö ba lö irai möi famabali niha sato. So wa'a faduhu dödö niha iada'a wa Luther ba gafuriata no hulö ifarisayoi wa surani nibe'enia khö Albertus me ngaluo 31 mbaŵa si 10 sitobali famobörö fa'afabö'ö ba niha kerisa (Reformasi Protestan), lö ni fasania zi 95 Tesis ba högö gosali da'ö ofeta ba dalu mbawa si 11, ba tola lö ifalemba ba högö mbawandruhö gosali andrö. Aefa moroi ba zi no ifa'ema andrö, 95 Tesis nomöi fa'atehöngö ba gotalua ndra amada sagatua-tua, ya'ira sonekhe si so ba Wittenberg lö ara aefa Luther ifa'ohe'ö khö Albertus.95 Tesis lasali ba lafazaewe khö ndra dozi niha somasi, lö ara me aefa ifa'ohe zura khö Uskup Agung Albertus. 95 Tesis sangoguna'ö fehede Latin, da'ö la haogö ba pamflet 4 nga'örö ba Basel, so gö ni haogö moroi plakat-plakat ba Leipzig faoma Nuremberg. Na lafaigi ma'afefu, ngaotu ngawua tesis andrö no la raka, lasali 95 Tesis moroi ba li Latin ni raka ba Geremani me 1517.  ba Nuremberg aefa da'ö la ali ba Li Geremani ba ndröfi sifagölö, ba nga'örö ni ali da'ö la fa'ohe'ö ba niha somasi si so ba zi sagörö tanö Geremani, hiza, si no la ali da'ö lö si tatu hadia no laraka ma lö'ö.

Fohufa ba zi sambua turia (Reaksi)

Albertus te noa itema zura moroi khö Luther si no mamaogö 95 Tesis ba ngaluo safuria ba mbawa si Felezara. Albertus I'andrö zöndra ndra sangila amakhoita si so ba zekola Universitas Mainz ba fahuhuo ira ndra sagatua ba da'ö. Hiza söndra moroi khö zifalukha khönia, ena'ö i batogö  Luther ba wama'ema huhuo sebua ba gosali solaŵa sura fangefa horö ma indulgensi molo'ö bulla indulgensi. Ba Albertus i'andrö na tola tefalua ba Kuria Roma. Ba Roma, Luther no ibörötaigö tobali tundra hörö ba tobali fökhö si lö tola lö'ö la taha ngawalö zöndrania. Ba mbawa si dua döfi 1518, Paus Leo i'andrö kafalo Eremit Agustinian, ordo keagamaan Luther, ba wame'e khönia fa'aro dödö ena'ö laböhöi ba wamazaewe indulgensi ma sura fangefa horö. Sylvester Mazzolini ba baero da'ö lafili ia ba wanura zinura ni'oguna'ö dania ba wolaŵa na ofeta föna zanguhuku (pengadilan). Mazzolini manura sambua högö zura; Sebuah Dialog melawan Tesis-Tesis Lancang Martin Luther mengenai Kuasa Sri Paus, sanandrösa ba wanofu Luther sifakhai ba kuaso Paus moroi ba wama'ema huhuo sebua sanandrösa indulgensi. Luther itema zura wogaoni ena'ö möi ia ba Roma ba mbaw si ŵalu 1518. Ya'ia itema faoma fangombakha ha'uga mböli zura wangefa horö ma ba li Indonesia ya'ia da'ö; Penjelasan dari Perdebatan Mengenai Nilai Indulgensi, ba da'ö ifatunö wa löhadöi tödönia ba wolaŵa Sri Paus, me da'ö zi no tehöngö meluo da'ö andrö wa i'odödögö ba wamatunö ba wangeheta tufa dödö niha andrö khönia meluo da'ö. Me isura ngawalö zöndra molo'ö fangi'ilania, Luther taraso khönia wa no möi fangeheta ya'ia ba wamahaö si no itema i'oroi me ide-ide. Ba imane, wa na no i'ila wa lua-luania simane da'ö ba ngawalö nifa'emania ba walö fao dödönia ba zura wangefa horö, lö ifalua. Irege Famahaö” ma “Penjelasan da'ö ofeta ma'ökhö lakaoni sitobali karya Reformasi Luther siföföna.

jmpl|kiri|Bawandruhö Fangelama (Pintu peringatan) ni fasa ba Gereja Semua Orang Kudus, Wittenberg, ba ginötö ngaluo wanörö tödö fa'atumbu Luther si 375 fakhe ba ndröfi si 1858.

Johann Tetzel manema'ö  95 Tesis sifao fangombakha ba niha ena'ö latunu auri Luther lawa'ö wa sama'ema famahaö si sala ia, ba teolog Konrad Wimpina isura 106 tesis ba wofalalaŵa ba zöndra Luther. Tetzel itolo ba wo falalaŵa tesis andrö ba zi sambua fabu'asa ba Universitas Frankfurt ba Oder ba mbaŵa si sara ba ndröfi si 1518. 800 ngawua zi no la Sali ba la raka, ba lafa'ohe'ö ba Wittenberg ena'ö la'amawa bada'ö, ba hiza ya'ira iraono sekola mahasiswa si so ba zekola andrö la taha moroi ba zamawa buku, aefa da'ö latunu. Aombö dödö Luther ata'u ia na tebai la'ehaogö wa'akaliru andrö, ba hiza so khönia wangiwa dödö, irasoi wa so'ia ba mbaŵa gameta'uö. Ba wo rara dödö do zi ya'ira si lö fao tödö khönia, ifazaewe sambua huhuo sebua samatunö sura fangefa horö faoma fa'ebua dödö Lowalangi  ma “Khotbah tentang Indulgensi dan Rahmat”, ba hiza lö ilaŵa Paus. Fafa wangombakha ni sura ba li Geremani, no adogo-dogo ba aoha ba wanema'ö nono mbanua gofu haniha manö ia. Sura siföföna nihaogö Luther andrö, no lafuli la raka ba zi dua wulu kali foraka. Ba hiza Tetzel itema'ö zura da'ö sifao fa'akhökhö ero numero si so, ba ifakhai ma'ifu ba nösi Daromali Lowalangi faoma ndra sangila amakhoita si tehöngö meluo da'ö. Fafa gangombakhata nihaogö Tetzel, ambö lafaigi niha tenga simane nihaogö Luther. Ba nahia tanöbö'ö, fanema li moroi khö Luther ba wafa gangombakhata Tetzel si so ba lala misa, nomöi famazawa ba fa'atehöngö döi Luther.

Niha tanöbö'ö si lö fao tödö ba zi no ifaehagö Luther sifakhai ba 95 Tesis ya'ia da'ö Johann Eck, teolog ba Universitas Ingolstadt awönia samösa ba  teman Luther. Eck isura sambua zura folawa nitandrösaigönia ba Uskup Eichstätt, nibe'e nia högö zura andrö ya'ia da'ö Obelisk. Högö zura da'ö ifakhai ba dandra obelus ni'oguna'ö ba wo tandrai hezoso zi lö faudu moroi ba Abad Pertengahan. Sura da'ö no sambua fasuwöta samösa si lö mudöna-döna khö Luther, sanguma'ö wa Luther mamalua si lö faudu ba khö Lowalangi, ba Luther bodo. Luther itema faoma Asterisk, högö da'a fakhai ba dandra gurifö ni'oguna'ö sitobali same'e tandra ba nisura soguna sibai. Fanema li moroi khö Luther fao ma'ifu fa'aukhu dödö wanguma'ö wa söndra moroi khö Eck no aröu moroi ba wa'atulö me Eck lö I'ila mbalö hadia zi no isura. Fatötöisa Luther faoma Eck, terongo ba niha sato ba wa'owulo ba zisambua inötö nibe'era töi Debat Leipzig ba ndröfi si 1519.

Luther lakaoni ira Paus, ba wangeheta fanufa töi föna Thomas Cajetan (Gaetanus/Kayetanus) ba Augsburg ba mbaŵa si 10 döfi si 1518. Cajetan lö ibe'e ginötö khö Luther ba wabu'asa sifakhai ba wamahaö zi lö faudu khö Lowalangi si no la fanufa khönia, ba hiza lö ituturu Luther ma ifanufa khönia zi lö atulö ma itudu si no elungu lala, ba moroi ba da'ö isöndra so dombua zi lö faudu molo'ö ya'ia. Siföföna ya'ia da'ö, ilaŵa tesis ke-58 wa sura fangefa horö ma indulgensi lö fao ba wa'akayo gosali ba tebai I'oguna'ö Paus ba wangefa'ö horö salio-lio ba niha. Da'a fatuwu ba bulla kepausan Unigenitus nifazaewe  Paus Klemens VI ba ndröfi si 1343. Sidua ya'ia da'ö, hadia si samösa niha aro dödönia wa no te'efa'ö horönia moroi ba wanema sura fangefa horö andrö. Fobotokhi Luther sifakhai ba tesis ke-7 wanguma'ö wa si samösa niha so lohe-lohe ba wamati wa te'efa'ö horönia ba zi no ifakhai goi-goi ma pengakuan sakramental, ba Cajetan ibe'e zöndrania wa samati khö Keriso sangaröu ba dödö, wa tebai so khöra wa'aro dödö föna Lowalangi. Luther lö omasi ia ifuli idöni furi zi no ifazaewe fangombakha ba niha, ba omasi ia na la fatunö ba kampus. Hiza angandröŵania andrö lö latema, irege Luther ifa'ema gangandröŵania khö Paus, fatua lö iröi Augsburg. Luther lö la fahede ia ba ndröfi si 1521 aefa itunu bulla kepausan ma Exsurge Domine sameta'u ya'ia ba wondröni furi ngawalö zi no tadoro ifa'ema ba niha sato ba wanema ngawalö zedöna lafalua khönia.

Ondröita zi no alua (Tinggalan sejarah)

Nirakaini sangoroma'ö Luther manura ba högö gosali ba zi sambua bawandruhö gosali faoma fena bulu sebua. Högö zingo so ba högö fena bulu sebua da'ö. Tesöndra ba zi ha'uga ngawalö zalua ba zi no numalö faoma famaedo tanöbö'ö.|jmpl|upright=1.3|Niraka nihaogö ba Yubileum Reformasi 1617 mangoroma'ö Luther hewisa ia ba wanura 95 Tesis ba mbawandruhö gosali Wittenberg faoma sambua pena bulu sebua.

Fa'afabö'ö indulgensi ma Kontroversi indulgensi ni börötaigö moroi ba 95 Tesis tobali famobörö Reformasi Protestan, sambua perpecahan ba gosali Katolik Roma samatumbu'ö fa'afaehu ba wa'auri niha ba he ba foliti sifatohu ba mbanua Eropa. Luther aefa da'ö mamalua wa sura wangefa horö ma indulgensi lö abölö-bölö sibai na lafaedogö ia ba ngawalö zifabö'ö ba niha sato ba zi so föna, simane fabu'asania khö Erasmus sanandrösa ba wo kuku wa'omasi niha. Hiza I'ila göi wa fa'afabö'ö fandrafe moroi ba niha bö'ö, aröu lö eluaha moroi hewisa wolo'ö fa'atulö molo'ö sura ni'omani'ö. Aefa da'ö Luther ilau manura sura sifakhai 95 Tesis ba hiza ya'ia samösa "papis", ma'ifu lö takana khönia wa sura nihaogönia andrö möi fa'aboto ba wamahaö ba gotalua zolo'ö Katolik si no ara so. Hiza, da'a zi möi femaoso fa'aterou dödö Reformasi Protestan, solohe ya'ia ba wedadao ba dadaoma wa'alaŵa ba wamahaö. 95 Tesis möi fa'atarö ba dödö Luther, wa lö atulö zama'ema famahaö ba gosali irege elungu niha samati ba wanema sura fangefa horö. Baero da'ö, 95 Tesis fasaule moroi ba dekret Paus Klemens VI sanguma'ö wa indulgensi ya'ia da'ö harato gosali ma harta kekayaan Gereja. Si lö molo'ö fareta da'a, no möi börö watötöisa ba gotalua gosali meluo da'ö.

Ba ngaluo si tölu ngafulu asara ba mbaŵa si fulu ba ndröfi si 1517 (31 Oktober 1517), ngaluo ma inötö Luther ifa'ohe'ö 95 Tesis khö Albertus, ba no labali'ö ngaluo wanörö tödö ba wamörötaigö Reformasi Protestan I'otarai 1527, me inötö Luther faoma ira awönia mamazaŵa galasi duo ba wanörötödö ngaluo hewisa tehundragö zura wangefa horö ma  "terinjak-injaknya indulgensi". Ba Historia de vita et actis Lutheri ni surania me döfi si 1548, Philip Melanchthon ifaogö wamasa 95 Tesis ba historiografi Reformasi Protestan sitobali famörötaigö fohi'a dödö da'ö. Ba Yubileum Reformasi 1617, fanörötödö si out fakhe ba ngaluo si tölu ngafulu a sara mbaŵa si fulu la törö tödö numalö ba gosali Wittenberg, ba nahia ni farisayoi 95 Tesis'' ifasa Luther. Meluo da'ö lahaogö sambua gambara Luther manura fake fena bulu sebua ba högö mbawandruhö gosali, nifamaedo ba khö Paus Leo X. Ba ndröfi 1668, 31 Oktober la'osara'ö dödö sitobali ngalua wanörötödö wa'atumbu Hari Reformasi, nifalua ero döfi ba Elektorat Sachsen, sitefazaewe misa ba mbanua Lutheran tanöböö'.